પોરબંદરના ઠક્કર પ્લોટ વિસ્તારમાં શારદા મંદિર સ્કુલ પાસે રહેતા મંડપ સર્વિસના ધંધાર્થી ઉજવલ મનસુખભાઇ લાખાણીએ એવા પ્રકારની પોલીસ ફરીયાદ નોંધાવી છે કે, તેને ત્યાં કામ કરતો એક યુવાન એકટીવા લઇને વિરભનુની ખાંભીથી જુના ફુવારા તરફ નીકળ્યો ત્યારે તેનું સ્કુટર કમલાબાગ પોલીસ સ્ટેશનના હેડ કોન્સ. જનકસિંહ બદરૂભાઇ બસીયાએ અટકાવીને ડીટેઇન કર્યુ હતું. લાખાણીને બનાવની જાણ કરતા ઉજવલભાઇ ઉપરાંત નયનભાઇ અને આસીફભાઇ વગેરે સ્કોર્પીયોમાં ત્યાં પહોચી ગયા હતા.